Хафез
С песен и сърдечно слово…

Превод от персийски (фарси): Йордан Милев, 1969

chitanka.info

С песен и сърдечно слово — пак, и пак, и пак отново!

Вино пий, сърце орлово — пак, и пак, и пак отново!

С хубавица като кукла, взел смолистата й букла,

поседи със чувство ново — пак, и пак, и пак отново!

Радостта ли ще е наша, ако няма пълна чаша

зарад времето сурово — пак, и пак, и пак отново!

Нямам никаква защита от коприната й впита,

от сърцето й готово — пак, и пак, и пак отново!

Ветре! Ако пуснеш корен, разкажи й с шепот морен

от Хафез сърдечно слово — пак, и пак, и пак отново!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.